นายกรัฐมนตรี เปิดเผย ลงพื้นที่ตรวจสถานการณ์อุทกภัยที่จังหวัดสุโขทัยและพิษผรุโลก พร้อมขอความร่วมมือรัฐมนตรีอาเซียนร่วมแก้ปัญหาอย่างจริงจัง เพื่อลดผลกระทบในภาคประชาชน
พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวระหว่างการเป็นประธานในพิธีการประชุมรัฐมนตรีอาเซียนด้านพลังงาน ครั้งที่ 37 และการประชุมอื่นที่เกี่ยวข้องและงาน ว่าในช่วงบ่าย วันนี้ (4 ก.ย.62) มีภารกิจที่จะเดินทางไปตรวจเยี่ยมผู้ประสบอุทกภัย ในพื้นที่ จ.พิษณุโลก และ จ.สุโขทัย พร้อมชี้แจงต่อรัฐมนตรีพลังงานอาเซียน ว่า ขณะนี้ไทยกำลังประสบปัญหาอุทกภัย และสิ่งนี้เกิดจากการเปลี่ยนแปลงของโลก ซึ่งต้องพบเจอกับปัญหาน้ำที่ส่งผลกระทบต่อประชาชน และต้องเร่งแก้ไขปัญหาให้กับประชาชน โดยการแก้ปัญหาจะเน้นในเรื่องของประชาชนเป็นศูนย์กลาง มีการเพิ่มขีดความสามารถให้สูงขึ้น และเชื่อว่าแต่ละประเทศก็ต้องพบเจอปัญหาด้วยกัน เช่น ปัญหาเศรษฐกิจ ที่จะต้องมาช่วยเดินหน้าแก้ไข โดยอาเซียนต้องร่วมมือกัน ทั้งเรื่องการค้าแนวชายแดน ซึ่งเป็นที่น่ายินดีที่อาเซียนได้ร่วมมือกันจนทำให้การค้ามีมูลค่าสูงขึ้น ท่ามกลางสถานการณ์ที่มีผลกระทบจากเศรษฐโลก หากอาเซียนไม่ร่วมมือกันก็ไม่สามารถแก้ปัญหานี้ได้        ทั้งนี้ ภายหลังเสร็จสิ้นพิธีเปิดการประชุม นายกรัฐมนตรี จะเดินทางลงพื้นที่ จ.พิษณุโลก และ จ.สุโขทัย เพื่อตรวจเยี่ยมผู้ประสบภัยน้ำท่วมและให้กำลังใจเจ้าหน้าที่ในกรปฎิบัติงานช่วยเหลือผู้ประสบอุทกภัย